Mení a dopĺňa všeobecne záväzné nariadenie č. 2/1997.

Všeobecne záväzné nariadenie
hlavného mesta Slovenskej republiky Bratislavy
č. 3/2005
z 28. apríla 2005,
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 2/1997 o úprave podmienok predaja, podávania a požívania alkoholických nápojov v zariadeniach spoločného stravovania a v predajniach potravín a na iných verejne prístupných miestach na území hlavného mesta Slovenskej republiky Bratislavy
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave a § 2 ods. 2 zákona Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb ustanovuje:

Čl. I
Všeobecne záväzné nariadenie hlavného mesta Slovenskej republiky Bratislavy č. 2/1997 o úprave podmienok predaja, podávania a požívania alkoholických nápojov v zariadeniach spoločného stravovania a v predajniach potravín a na iných verejne prístupných miestach na území hlavného mesta Slovenskej republiky Bratislavy sa mení a dopĺňa takto:
1.	V § 2 ods. 4 písm. a) sa vypúšťajú slová „-I., II. a III. skupina“, v § 2 ods. 4 písm. d), e) a f) sa vypúšťajú slová „-I. a II. skupina“.
2.	V § 2 sa vypúšťajú odkazy 2 a 3.
3.	V § 4 ods. 1 písm. b) sa za slová „na strelniciach“ vkladá čiarka a vypúšťajú sa slová „a na iných miestach, kde je povolená cvičná streľba, 7)“.
4.	V § 7 ods. 2  sa suma „500 Sk“ a nahrádza sumou „1 000 Sk“.
5.	V § 7 ods. 4 sa za slovo „Pokutu“ vkladajú slová „podľa odseku 1“ a nad slovo „porušené“ sa vkladá nový odkaz 9a.
Poznámka pod čiarou k odkazu 9a znie:
„9a)  § 12 ods. 2 zákona Národnej rady Slovenskej republiky č. 219/1996 Z. z.“.
6.	V § 7 sa za odsek 4 vkladá nový odsek 5, ktorý znie: 
„(5) Priestupok podľa odseku 2 nemožno prejednať, ak od spáchania priestupku uplynuli dva roky; nemožno ho tiež prejednať, prípadne uloženú sankciu alebo jej zvyšok vykonať, ak sa na priestupok vzťahuje amnestia.9b)“.
Doterajší odsek 5 sa označuje ako odsek 6.
Poznámka pod čiarou k odkazu 9b znie:
„9b) § 20 zákona Slovenskej národnej rady č. 372/1990 Zb. v znení neskorších predpisov.“.
7.	V poznámke pod čiarou k odkazu 10 sa citácia „Zákon č. 71/1967 Zb. o správnom konaní (správny poriadok)“ nahrádza citáciou „Zákon č. 71/1967 Zb. o správnom konaní (správny poriadok) v znení neskorších predpisov.“.

Čl. II
Toto všeobecne záväzné nariadenie nadobúda účinnosť 13. mája 2005.

Ing. Andrej Ďurkovský
primátor